- સુરેન્દ્રનગર જિલ્લામાં દિવાળીના તહેવારો નજીક આવતા મિઠાઈ અને ફરસાણની ગુણવત્તા અંગે બુમરાણો ઉઠી છે ત્યારે ગાંધીનગર અને સુરેન્દ્રનગર ફૂડ વિભાગની ટીમે ચેકીંગ હાથ ધર્યું હતું. જેમાં ૭૦ દુકાનોમાં તપાસણી કરી ૧૩૦ કિલો બિનઆરોગ્યપ્રદ જથ્થો જપ્ત કર્યો હતો. બીજી તરફ દૂધની ડેરીઓમાં પણ ચેકીંગ કરી ૨૦૦થી વધુ દૂધના નમૂનાઓનું ટેસ્ટીંગ કરવામાં આવ્યું હતું. ઝાલાવાડમાં દિવાળીના તહેવારો નજીક આવતા લોકો મિઠાઈ અને ફરસાણની ખરીદી વધુ કરે છે. પરંતુ અમુક મિઠાઈ અને ફરસાણના વિક્રેતાઓ દ્વારા બળેલા તેલનો ઉપયોગ, ચીજવસ્તુઓમાં ભેળસેળ કરવામાં આવતી હોવાનો બુમરાણો ઉઠી છે. જેને લીધે લોકોના આરોગ્ય સાથે ચેડાં થતા હોવાથી ગાંધીનગર અને સુરેન્દ્રનગર ફૂડ વિભાગની ટીમે ચેકીંગ હાથ ધર્યું હતું. જેમાં ૭૦ જેટલી દુકાનોમાં તપાસણી કરી ૧૩૦ કિલો બિન આરોગ્યપ્રદ જથ્થો જપ્ત કર્યો હતો. બીજીતરફ દૂધની ડેરીઓમાં પણ ચેકીંગ કરી ૨૦૦થી વધુ દૂધના નમૂનાઓનું ટેસ્ટીંગ કરવામાં આવ્યુ હતું. જો કે, જેમાં સુરેન્દ્રનગરની દૂધની ડેરીઓ બીએમસી સેન્ટર પર આકસ્મિક ચેકીંગ કરવામાં આવ્યું હતું. જો કે, ચેકીંગ કાર્યવાહી દરમિયાન સ્તર પરથી કોઈ મોટી ક્ષતિઓ ધ્યાને આવી ન હતી. ચોટીલા અને થાનગઢમાં ફુડ વિભાગ દ્વારા ચેકિંગ હાથ ધરાયું હતું. જેમાં કુલ ૨૫ દુકાનોમાં ચકાસણી કરવામાં આવી હતી.